LidanRubinov/Halacha-QA huggingface dataset:
שאלה: מנהגים בהדלקת נרות שבת: אמי (האשכנזיה) נוהגת להדליק נרות שבת עבור כל בני הבית, כל ילדיה הנשואים והרווקים, בין אם הם אצלה ובין אם בבתיהם, בכל שבת עשרה נרות (אנו שמונה ילדים) חוץ מכשהיא מתארחת, אז מדליקה שני נרות. בבית בעלי (המרוקאי) מדליקה אמו שני נרות כל שבת. בעז"ה משפחתנו עומדת להתרחב וברצוני לנהוג כמנהג אמי, על אף שאני מעוניינת ואוהבת לעשות הכל כמנהג בעלי, משום מה אני מוצאת שבנושא זה חשוב לי להוסיף אור שבת על ילדים שנולדים לנו. גם מצד המשמעות של זה לגביי כילדה בבית הורי וגם מתוך רצון לבטא דרך הדלקת הנרות הודיה לה יתברך על חסדיו, הזדמנות להתפלל על כל ילד וכו. האם יש ענין בענין זה לנהוג כאמי או כבעלי? כמובן שאם זה מאוד יפריע לבעלי לא אנהג אחרת מרצונו.
תשובה: את יכולה לנהוג איך שאת רוצה. ח תיקנו להדליק 2 נרות ויש אפשרות להוסיף.
שאלה: חתונה בחודש סיון בשנה הבאה: האם מותר, ובאיזה תאריכים ניתן להתחתן בחודש סיון, האם מותר בראש חודש סיון לערוך חתונה, והאם העובדה שיש לסבתי אזכרה באותו יום יכולה להשפיע, והאם מותר ב - ט בסיון לערוך את החתונה?
תשובה: אפשר להתחתן מתחילת חודש סיוון וגם בט' סיוון מותר להתחתן. אם יש אזכרה לסבתך ביום החתונה אין הילדים שלה (למעט הוריך) יכולים להשתתף בסעודת המצווה. שיהיה הרבה מזל טוב.
שאלה: תיקון המידות בשירותים: האם מותר לקרוא ספר על עצות בתיקון המידות בשירותים גם אם מביאים קצת ציטוטים מח, ומה לגבי עיתונים שיש בהם גם קצת דברי תורה?
תשובה: תיקון המידות זה חלק מלימוד התורה, ואין לקרוא את זה בשירותים.
שאלה: סליחות ביחיד בארה"ב: ראש חודש אלול מתקרב ואני נמצא בארה"ב כבר חודשיים. ברצוני לדעת האם מותר להתפלל סליחות כיחיד ללא ציבור, ואם כן באיזה דרך. אני רגיל לתפילות אשמורת בציבור שיש ש"צ שמסדיר את האשמורת, ובנוסף האם זה משנה שהתפילה תהיה בשעות הלילה המאוחרות או עם עלות השחר?
תשובה: אפשר לומר סליחות ביחיד חוץ מי"ג מידות וכל הקטעים הנאמרים בארמית.
שאלה: לבאר אחרונים מתומצתים: מזה תקופה אני חושב לעשות ל באר הגולה ורעק"א על הש"ס (גליון הש"ס) בדומה למה שהרב קוק כתב שצריך לעשות לביאור הגר"א (באר אליהו). האם נכונה המחשבה, לפתוח את באר הגולה ושאר האחרונים או שזה יהיה רק סיכום ב"י בסופו של דבר, ומה לגבי גליון הש"ס?
תשובה: באר הגולה הוא רעיון חשוב. על גליון הש"ס נעשו כבר נסיונות בעבר אך על באר הגולה על השו"ע עדיין לא נעשה דבר. אכן יהיה זה מעין בית יוסף חדש אך מתומצת יותר וזו חשיבותו.
שאלה: העברת עץ פרי בשביעית: יש לפי עץ פרי הדר ששתלתי אותו בעציץ קטן, אני רוצה עכשיו להכניס אותו לעציץ יותר גדול כדי שימשיך לצמוח או לשתול אותו בגינה. האם מותר לעשות זאת בשנת שמיטה, ואם לא האם מותר לעשות זאת לפני שנת השמיטה ואם כן אז עד מתי?
תשובה: כדאי להכניס לפני השמיטה כבר כעת, ואפשר לחכות עד ראש חודש אלול. אם יש בו כעת נקב והוא עומד על אדמה אפשר לאחר ר"ח אבל כדאי להקדים. בברכת התורה והארץ הרב יהודה הלוי עמיחי
שאלה: להכין עצמו לנישואים: הייתי בשיעור של הרב, וראיתי את דברי הרב בכמה מקומות בהם הרב מדבר על נישואים בגיל צעיר. הרב הדגיש כי אדם צריך להיות מוכן ולא להתחתן טרם בשלותו, רציתי לשאול כיצד אדם יכול "להתבשל" ולהכין את עצמו לנישואים (מכל הבחינות) כבר בגיל צעיר יותר?
תשובה: אין גיל מוגדר. לפני עשרים אדם צעיר מדי בדרך כלל. מעל עשרים אם אדם חש שהוא מסוגל לקחת על עצמו אחריות לבחור אישה מתאימה ולהקים עמה משפחה, הוא בשל לנישואין.
שאלה: ספק "רמאות" כ"פיצוי"?: אני עובד בחברה מסוימת כשנה וחצי, ורק לאחרונה נודע לי שהייתי יכול לקבל החזר הוצאות על אוכל כנגד הצגת קבלות (זוהי זכות שמגיעה לכל עובד בחברה, ולא ברור לי למה לא סיפרו לי על כך). מכיוון שלא שמרתי את הקבלות אין לי אפשרות לקבל החזר רטרואקטיבי. לאחר שהדבר נודע לי התחלתי לשמור קבלות, ורציתי לדעת - כשאני מבקש עכשיו החזר, האם אני יכול להציג גם קבלות של אוכל שחלקו נקנה עבור אנשים אחרים ולא עבורי (למשל כאשר מזמינים ביחד ממקום מסוים, ואני משלם על כולם והם מחזירים לי), בלי לציין שלא את כל הכסף אני הוצאתי, וזאת כ"פיצוי" על ההחזר שהייתי יכול לקבל אם הייתי יודע על כך?(במידה ולא, לא בטוח שיתאפשר לי להצהיר שרק חלק מהת שבקבלה הוא שלי)
תשובה: מצד הדין אין בזה רמאות, כי אתה דורש את מה שמגיע לך על פי זכויות העובדים.
שאלה: חב"ד או הקיבוץ הדתי: יש לי אפשרות לשלוח את ילדי או לבית ספר של חב"ד או לבית ספר של הקיבוץ הדתי, מה להעדיף?
תשובה: בגיל צעיר בכתות הראשונות של בית הספר עדיף לשלוח למקום שלומדים יותר תורה ומחנכים ליראת שמים. ובגיל יותר מבוגר צריך לחפש בית ספר תורני בכיוון החנוכי שההורים מעונינים.
שאלה: זיכוי הרבים במניין מול ספק מניין: אצלנו בבית הכנסת יש מניין שחרית בשעה שש בבוקר. לקראת החופש הגדול אני ועוד חברים החלטנו לארגן מניין לצעירים בשעה שמונה בבוקר. עד כה הצלחנו להגיע למניין רק ב- 50 מהמקרים, כך שלא כל יום יש מניין. חלק מהנערים מגיעים בגלל שאנחנו מעירים אותם. יש באפשרותי שאמא שלי תסיע אותי עם עוד חברים כל יום לאלעד מרחק של רבע שעה. האם עדיף להמשיך להתפלל אצלי בשכונה שהסיכויים הם 50 למנין אבל אם יהיה מנין אני מזכה עוד ילדים שלא יוכלו לנסוע למקום אחר להתפלל, או שעדיף לסגור את המניין ולנסוע להתפלל באלעד?
תשובה: ח אומרים "הנח את הספק ותפוס את הוודאי". עדיף שאימך תסיע אותך וודאי תתפלל במניין, ולא שבסוף לא תתפלל במניין.
שאלה: סעודת הודיה ממלחמת הגליל: חייל שנפצע במלחמת הגליל ועדיין נמצא בטיפולים רפואיים ועד כה לא ערך סעודת הודיה, האם צריך לערוך סעודה כזו, ושאלה בעקבות זאת, כתוב כי ארבעה צריכים להודות חבוש, עבר יסורים, יורדי ים ויורדי מדבריות. מדוע החוזר מהמלחמה אינו מוזכר?
תשובה: כשיסיים את כל הטיפולים וחוזר לבריאותו עליו לברך הגומל. לא חייב לעשות סעודת הודיה, אך ראוי לעשות. ח דיברו על סכנות בחיים האזרחיים, אך החוזר מהמלחמה ברור ששהה בסכנה, ולכן עליו לברך הגומל.
שאלה: מרק ברוקולי עם כרובית: האם יש לחשוש ולהימנע ממרק ברוקולי עם כרובית בהכשר הרבנות? יצויין כי ההכשר הוא מהדרין וכי אינני קונה כרובית וברוקולי שאינם מתוצרת בודק.
תשובה: כרובית וברוקלי של בודק כשהוא במרק אפשר לאכול, אולם חברות אחרות (תוצרת הארץ) אין לאכול. הכשר מהדרין איננו עדות שהם קונים ברוקולי וכרובית על פי הנחיות. צריך לבדוק אצל המשגיח באיזה כרובית וברוקולי הם משתמשים. בברכת התורה והארץ הרב יהודה הלוי עמיחי
שאלה: השתתפות בתשתיות התקנת המזגן : ראיתי את התשובה הנפלאה שלכם בעניין מזגן בדירה שכורה בה נכתב כי כיוון שהשוכרים קנו את המזגן מכספם והוא שלהם, (וכל ההשתתפות הכספית של המשכירים היתה רק בעלויות ההתקנה והתשתית) בכדי להעבירו לבעלות המשכירים יש צורך בקניין. המשכיר עצמו מודה שהיה רק סיכום בע"פ שהמזגן ישאר בדירה ולא עשה שום מעשה קניין והעברת בעלות, ועל כן השוכרים הם הבעלים על המזגן. בדבר הטענה כי בחוזה מצויין שהשבח שבדירה ישאר למשכירים, יש לראות את הנוסח המדויק של החוזה, שהרי אפשר לפרש שהכוונה הא לסוג השבחה שאי אפשר להוציאה, או כזו שתגרום נזק לדירה בהוצאתה, וממילא אינה כוללת מזגן הניתן לפירוק. גם אם נאמר שהמזגן נכלל, לא כתוב שהמשכיר לא ישלם על ההנאה שקיבל. לסיכום, המזגן בבעלות השוכרים אא"כ יוכח בחוזה אחרת. ושאלתי שהרי למה השוכר השתתף בעלות חצי ההוצאות אם לא כיון שעשה תנאי שישאירו את המזגן אחרי שיצאו, וא"ת שהמשכיר חשב להתקין לעצמו מזגן אחרי שהשוכר יצא, היה משתתף רק בעלויות התשתית ולא בעלויות ההתקנה שנעשית רק לצורך השוכר?
תשובה: אין כאן הוכחה גמורה שהיה תנאי, (לדוגמא) משום שהרבה פעמים דורש השוכר מהמשכיר שיתקין עבורו מזגן, והמשכיר מסרב ואז מגיעים לפשרה, ושמא ההשתתפות בהוצאות ההתקנה הם חלק מהפשרה. ולכן, כל עוד אין הוכחה גמורה אי אפשר להוציא ממון על פי אומדנא (עיי' רמב"ם הלכות סנהדרין כד, ב). בנוסף, כפי שצויין בתשובה, לא נעשה מעשה קניין ועל כן לתנאי אין משמעות. הרב דוד בר שלטון
שאלה: ספק וזמן בברכת הגומל: אישה שרוב הסיכויים שלא ברכה הגומל על הלידה לפני שלושה חודשים, אך אינה זוכרת בוודאות שלא ברכה, האם יכולה לברך מחמת הספק ומחמת הזמן?
תשובה: לא תברך מחמת ספק. אך כדאי שתישמע ממישהו המברך הגומל, ותבקש ממנו שיכוון להוציא אותה ותענה "אמן", וזה נחשב שבירכה.
שאלה: ריקוד נשים בחתונה מעורבת: אנו חוזרים בתשובה, ומשפחתנו חילונית. בקרוב אמורה להיערך חתונה של רחוקת משפחה, והריקודים בחתונה הינם מעורבים. האם ניתן לאפשר לאמי לרקוד עם הכלה או עם אמה (בת דודה של אמי) בצד של רחבת הריקודים, כאשר אין חשש שמא היא תיגע בגברים? ואם לא - האם ניתן לקבל הסבר מדוע זה ייאסר?
תשובה: אם אימך לא תרקוד בצורה לא צנועה אלא ריקוד שלא יעורר תשומת לב מיוחדת ולא תיגע בגברים אין לאסור עליה. אולם אם אתם יראי שמים אתם צריכים להיות גאים בהדרכות של התורה. חתונה צנועה היא חתונה שמעוררת את כל הטוב והצדדים העדינים והפנימיים שיש בנפש האדם. לכן אנו רוצים להיות שותפפים לעולם הצנוע והעדין ולא לעולם הפרוץ ומוחצן. הטוב ביותר שתעמדו על רוח האמונה והתורה בלי בושה ובלי מריבות עם המשפחה.
שאלה: ברכת גריסי פנינה: מה מברכים על גריסי פנינה מבושלים? מה ברכה ראשונה ומה ברכה אחרונה.
תשובה: אם בישלו את זה, והדברים מדובקים, מברכים "מזונות" בתחילה ו"על המחיה" בסוף. אך אם כל דבר בפני עצמו והדברים לא מדובקים, יברכו "אדמה" בתחילה ו"בורא נפשות" בסוף.
שאלה: שיווק רשתי ושבת: בשיטת השיווק הרשתי נהנה כל אחד מהעבודה שאנשים שהוא צירף לעסק עושים, כמו כן הוא נהנה ממה שעושים אותם שהצטרפו לעסק דרך האנשים שהוא צירף וכן הלאה. בשלב מסויים הוא כבר לא מכיר את האנשים שהצטרפו כמה דורות מתחתיו. יש חשש שמישהו מאותם דורות יעשה את עבודת השיווק הזו (טלפונים, צירוף אנשים נוספים, נסיעה, כתיבה וכו ) בשבת, ובכך לכאורה אהנה ממלאכת שבת. האם חשש זה אוסר את שיטת השיווק הזו, ואם מנהיגים שבתהליך ההצטרפות מבקשים שלא לעבוד בשבת - האם זה מועיל, והאם חובה להנהיג הסכם זה?
תשובה: לא צריך לחשוש עד כדי כך. שאף אם מישהו עוסק בשבת, ההנאה המגיעה אליו נקראת "בכדי שיעשה", כי המלאכה שנעשתה בשבת לא נאסרת לעולם. אמנם אם עושה בעצמו, במזיד, לפי שיטות מסויימות אסור. וכיון שזה איסור דרבנן, ויש שיטות שמקילות בזה, לא נראה לאסור לאנשים אחרים, מה גם שבמקרה זה הוא לא יודע האם אכן נעשית עבודה בשבת. ולכן אין לחשוש שמקבל דווקא הנאה מחילול שבת.
שאלה: גידולי שישית לדעת הרמב"ם: אנו מחמירים כדעת הרמב"ם שלא לאכול גידולי שישית, האם תהיה איזו שהיא דרך לדעת אם הירקות של "אוצר הארץ" הם מאיסום שישית או גידולי שישית, האם ניתן לומר תאריך שבו בוודאי לא יהיו כבר גידולי שישית? וכן ירק ללא תולעים האם יהיה גידולי שישית או מצע מנותק?
תשובה: א. בהזמנות גדולות הדבר אפשרי, בחנויות פרטיות לא. ב. ירק של חסלט לא יהיה גדולי ששית אלא מצע מנותק, או מיבולים שאין בהם קדושת שביעית. בברכת התורה והארץ הרב יהודה הלוי עמיחי
שאלה: החזרת ספר לחנות לאחר מבחן: ממש לפני מבחן שהיה לי קניתי ספר לצורך המבחן. בסופו של דבר לא השתמשתי בו, למעט פתיחה פעם אחת את הספר במהלך המבחן, כדי לראות משהו מסויים. (הספר ממש חדש, ולא נשתנה בו דבר). האם אני יכולה להחזיר את הספר לחנות ולבקש זיכוי? יש לציין כי חשבתי לפני עשיית המבחן על האופציה הזו (של החזרת הספר לאחריו) אך איני יודעת האם המעשה הינו כשר. ככל הידוע לי לפי מדיניות החנות ניתן להחזיר מצרך עד לאחר 14 ימים מיום הקנייה.
תשובה: לכאורה נראה שאפשר, כל עוד לא ניכר השימוש.
שאלה: אכילה על מפת שעוונית : האם אפשר לאכול על מפה אטומה מפלסטיק גם מאכלים חלביים וגם בשריים והאם הכלים יכולים להיטרף ע"י אכילה של שני המינים על מפה כזו?
תשובה: עדיף שלא לאכול על מפה אחת גם בשר וגם חלב, ובכל מקרה הכלים לא יכולים להטרף ע"י אכילת בשר וחלב על מפה זו.
שאלה: גידול זקן שלא משקף האישיות: אחרי הגירוש, ובייחוד אחרי אירועי עמונה, החלטתי לגדל זקן מכמה סיבות - רצון להזדהות כיהודי ירא שמים, רצון ליצור "אחרי המעשים יימשכו הלבבות" ולדרבן עצמי לקיום יותר מצוות, ורצון להיבדל מהציבור הכללי ולהידבק יותר בתורה ובקב"ה. אולם, אמנם אני חי בסביבה שומרת מצוות ונחשב כלפי חוץ כאדוק, אבל בחדרי חדרים אני רחוק מאד מקיום מצוות סביר - אינני מקפיד להתפלל בכל יום, אינני מקפיד על שמירת שבת בפרטי פרטים, ועוד ועוד. הייתי בהחלט רוצה להיות "יהודי טוב", אבל המרחק בין הופעתי החיצונית לבין מעשיי בפועל גורם לי לחוש כשקרן בעצם הופעתי - מצד אחד בעל הופעה חיצונית של ירא שמים, ומאידך. אציין שאשתי מבינה את כל הנ"ל ולא בקשה ממני לגלח את הזקן, אולם אני חושש שהיא כן מרגישה שיש כאן סוג של סילוף והעמדת פנים. האם לדעת הרב יש מקום לגדל זקן רק כאשר הוא באמת משקף את הרמה הרוחנית והכללית של האדם?
תשובה: כל עוד אתה לא מגדל זקן בשביל להטעות את הבריות אין בכך חיסרון. גידול זקן לא נוהג רק בצדיקים. זוהי ההופעה הרגילה של היהודי. הזקן בא לכסות על החלק החושי של הפנים ולהדגיש את המצח והעניים. אל תדון את עצמך יחסית לאחרים אלא יחסית לעצמך. העיקר הוא להתקדם אפילו אם מדובר על התקדמות קטנה. למשל תקבל על עצמך ללמוד ספר מסילת ישרים כל יום חמש דקות. לקבל כל שבוע לעשות מעשה חסד. חזק ואמץ.
שאלה: קרם הגנה מהשמש בשבת: האם מותר לשים קרם הגנה מפני השמש בשבת?
תשובה: מריחת קרם בשבת אסורה מדין "ממרח" (אחד מאבות מלאכות), ויש בזה איסור חמור. אך גם אם החומר נוזלי ואין בעיית "ממרח" יהיה אסור, כיון שכל פעולה שעשויה לצורך רפואי אסורה. לדוגמא: אדם ששפתיו מבוקעות יכול לשים שמן רק בצורה עקיפה, על ידי טבילת פת לחם בשמן וכשיקרב אותה לשפתיו, השמן יגע בשפתיים. אבל לעשות פעולת ריפוי, אף אם כל האיסור הוא דרבנן, אסורה לאדם בריא בשבת. כמו כן, גם דבר שהוא מניעה (כגון כאן, למנוע כוויות), נחשבת רפואה.
שאלה: קריאת שמע בצניעות: בהלכות קריאת שמע מובא הלכות בקשר למקומות שאסור להתפלל מולם כשהם חשופים אצל האשה, יש שם חילוקים באחרונים בין "ערוה ממש" לבין "לא ערוה ממש", מה המקומות שאסור להתפלל מולם?
תשובה: כל מקום שרגיל להיות מכוסה.
שאלה: להדבק בענוונתנותו של ה?: ידוע לכולם שצריך לדבוק במידותיו של הקב"ה. "מה הוא רחום - אף אתה רחום", למעשה אומרים גם שצריך לדבוק במידה הענווה - כמו שהקב"ה עניו. אבל לפי עניות דעתי, איך שאני רואה את זה, הרי למעשה לא ניתן לראות את ענוונותות של הקב"ה כי הרי הוא כל הזמן מדגיש לנו את העניין הזה של כמה הוא גדול ויוצר הכל ואנחנו כלום לעומתו, גם כשנאמר שהקב"ה "מגביה שפלים" וכו. לי זה לא נראה מתוך ענווה, להיפך! זה לכאורה רק מגדיל עוד יותר את כוחו והוא עוד יותר מראה לנו כמה הוא גדול וטוב. אז אין לנו פה דוגמא אישית למעשה. אז איך ניתן לדבוק במידת הענווה לפי הקב"ה, הרי זה לכאורה הפוך ממה שהוא מציג לנו?
תשובה: את שואלת שאלות של גדולים. מהשאלות שלך יוצא שצריך להגדיר את מידת הענווה בדרך אחרת מן המקובלת. הענווה אינה עוסקת בגודל של האדם. הענווה אינה מגדירה מי גדול יותר ומי קטן יותר. הענווה היא יחס נכון אל הסובב אל האחר. מידת הענווה היא המידה שבא האדם יכול לתת מקום לכל הכוחות כולם. העניו הוא זה שיכול לעזור לכל הסובב אותו לבוא לידי מיצוי וביטוי. העניו אינו מבליט את עצמו אלא נותן מקום להופעת האחר. הקב"ה בהנהגתו את העולם, בעצם רצונו שיהיה בחירה מתנהג במידת הענווה. הקב"ה הוא מקומו של עולם. למרות שהוא יכול למלא את כל העולם במציאותו האין סופית הקב"ה מצמצם את עצמו ושמח לתת לנבראים מקום שבו הם יוכלו לבוא לידי ביטוי. אין לנו ענווה גדולה יותר מענוותנותו של בורא העולם. כך ניתן ללמוד מהנהגת הקב"ה את מידת הענווה. מה הוא מפנה מקום לנו הנבראים הקטנים, מה הוא עוזר לנבראים השפלים ביותר להצליח לבוא לידי ביטוי, כך אנו לא נתעסק בהופעת האישיות שלנו. אנו נהיה עסוקים באידאל, אנו נצניע את האישיות האישית שלנו ונפנה מקום להופעת האחר הסובב אותנו.
שאלה: הוספת אדמה ודיני הפקר: יש לי בארגזים ובמיכלים צמחי תבלין. יש בהם חורים ליציאת עודפי המים. אני חושב שמותר לגדלם בגלל שהם על מרפסת ואינם מונחים על הקרקע. האם אוכל לקחת אדמה מהקרקע ולשים אותה במיכלים עבור צמחים נוספים, בשנת השמיטה? יש לי 2 עצים בחצר סגורה ואני חושש אם אשאיר את השער פתוח כדין הפקר עלולים לגרום לי נזקים בגינה או בבית. וגם אם יהיה פתוח מי יכנס לקטוף כי אצלנו בעיר רוב הבריות שומרים חוק. אם אתרום כסף לצדקה האם אוכל לאכול הפירות ולקיים מצוות השמיטה כהוגן?
תשובה: א. אפשר לשמר את הירקות, דהיינו לעשות בהם פעולות שמירה לצמחים, אבל לא שתילות וזריעות חדשות. ב. אפשר להודיע על שעות של אפשרות לקיטה מהעץ. כמו כן יש מתירים שהבעלים ילקטו עבור כל הציבור, אולם נתינת צדקה איננה פוטרת את הדיון, מכיוון שהפירות הם קדושים בקדושת שביעית. בברכת התורה והארץ הרב יהודה הלוי עמיחי
שאלה: מתנות כהונה בשמיטה: האם יש חובה להפריש חלה בשנת שמיטה והאם יש הבדל בין פירות וירקות הקדושים בקדושת שביעית לבין פירות היתר מכירה, ערבה דרומית וכדומה?
תשובה: חלה היא מצוה על העיסה ומפרישים בכל עיסה אפילו שגדל בחו"ל. לגבי הפרשת תרו"מ כל מה שיש בו קדושת שביעית אין הפרשת תרו"מ, ומה שאין בו קדושת שביעית (פירות נכרים, היתר מכירה) תלוי מי ממרח את הפירות וירקות, אם יהודי ממרח חייב בתרו"מ בלא ברכה ואם גוי ממרח הרי זה פטור. בברכת התורה והארץ הרב יהודה הלוי עמיחי
שאלה: קניית פירות בשוק בשנת שמיטה: האם מותר לקנות פירות וירקות בשוק בשנת השמיטה, ולסמוך על כך שהפירות נקנו בסיטונאות משדות השייכים ללא יהודים, ואם כן האם הם יהיו חייבים במעשרות כבכל שנה או שמא מכיוון שזו שנת שמיטה הפירות הפקר ופטורות ממעשרות?
תשובה: הפירות והירקות בארץ רובם משל יהודים ואין רוב הפירות משל נכרים. על כן אין להסתמך על כך, ויש צורך לבדוק האם נעשה היתר מכירה או ששיך לאוצר בית הדין, וההתנהגות צריכה להיות בהתאם. בברכת התורה והארץ הרב יהודה הלוי עמיחי
שאלה: ערלה נטע רבעי ושמיטה: לפני טו באב השנה (ערב שנת שמיטה) נטעתי עצי פרי שגילם 3 שנים לפחות. העצים גדלו במשתלה של יהודי, כעציץ נקוב ע"ג קרקע ולא על משטח חוצץ, והועברו עם גוש עפר שלם כך שמניית גיל העצים תמשך. למיטב הבנתי, בראש השנה תחל השנה הרביעית של העצים, ולכן כל פרי שיחנוט לאחר טו בשבט דינו כפירות נטע רבעי (מספק) ואילו כל הפירות לפני כן גינם כערלה (מספק). האם ההבנה שלי נכונה, האם בשנת שמיטה הלכות נטע רבעי שונות, האם יש ענייין לתרום את הכסף עליו מחללים את הפירות לצדקה?
תשובה: אם אמנם העץ כעת הוא בן שלש שנים כבר כל מה שיחנוט לאחר טו בשבט שנה הבאה הרי הוא נטע רבעי. והוא נוהג גם בשנה השביעית וצריך לחללו למרות שנת השמיטה. בברכת התורה והארץ הרב יהודה הלוי עמיחי
שאלה: מעשר כספים להחזרת חוב: אני בת 18 ועבדתי במהלך הקיץ במטרה להחזיר להוריי את הת שהם שילמו עליי במהלך לימוד הנהיגה. כל הסכום שהרווחתי אני יעביר אליהם. האם עלי להפריש מעשר כספים מהסכום שהרווחתי?
תשובה: אם את נוהגת לתת מעשר כספים מכל סכום שאת מרוויחה, את צריכה גם כעת לתת.
שאלה: גבולות העירוב בגוש דן: מה גבולות העירוב בגוש דן, והאם אפשר ללכת מדרום ת"א לחולון דרך צומת חולון בשבת כאשר אני נושא עליי דברים עגלה שיש מתחתיה דברים?
תשובה: לכל עיר עירוב משלה. יש ערים המחוברות זו לזו, יש לברר בכל עיר מהם גבולות העירוב ועם אלו ערים היא מחוברת.
שאלה: ראשי תיבות עכו"ם: מה ראשי התיבות של המילה עכו"ם, ומה ההגדרה המדוייקת של זה?
תשובה: ראשי התבות הם: עובדי כוכבים ומזלות, והכוונה לעובדי עבודה זרה. יש לציין, שהצנזורה הנוצרית שינתה בספרים בהם היה כתוב גויים את המילה לעכו"ם כדי שיחשבו שלא כל הגויים דינם כך אלא רק עובדי עבודה זרה.
שאלה: שמירת שבת מול אלימות: אני אינני נשואה אך מנהלת בית משותף עם אבי ילדיי כאשר יש לי 3 ילדים קטנים. אני נחשבת דתיה ששומרת שבת אבל בן זוגי אינו שומר. אנחנו חיים יחד כבר 10 שנים רוב המריבות שלנו הם על שבת הוא רוצה לצאת לבלות בשבת עם הילדים בטענה שהוא עובד כל השבוע עד מאוחר ואני אינני מסכימה לכך. הוא בן אדם מאוד עצבני כל פעם שאני שומרת שבת ומסרבת לעשות כרצונו הוא מאיים עליי ומתנהג באלימות שובר והורס כל מה שבידו והכל רק בגלל כמו שהוא אומר "השבת שלך". אני לא רוצה שהילדים יראו את כל הבאלגן הזה אז אני שותקת ומחללת את השבת. מה לעשות, אני לא רוצה לוותר עליו ובטח גם לא על השבת שלי, האם בית עדיף או השבת?
תשובה: את צריכה לעשות אוירה חגיגית בשבת, ארוחות עם אוירה מרוממת ולתת תוכן חיובי לשבת שהאבא יספר לילדים ספורים חנוכיים יפים וישחק עם הילדים. וככל שהשבת תהיה יותר יפה בבית כך פחות יהיה לחץ לצאת לבלות בחוץ.
שאלה: מעשר כספים לצורך שידוך: האם מותר להשתמש בכספי מעשר לכיסוי הוצאות לטלפונים של שידוכי מצווה?
תשובה: כספי מעשר מיועדים לאנשים עניים, ולכן אף אם עושה מצוות נוספות, אין להשתמש בכספי מעשר בשבילם. כסף שיועד אין לעשות לו הסבה. אדם העולה לתורה ותרם סכום לבית הכנסת, לא יכול לפרוע את החוב שלו מכספי מעשר המיועדים לאנשים עניים.
שאלה: פירות שביעית לבעלי חיים: האם ניתן להעביר את כל שאריות המזון שנמצאות בפח השביעית למאכל בעלי החיים בפינת החי?
תשובה: לאחר שהמאכלים התקלקלו ולא ראויים לבני אדם אפשר וראוי לתתם לבעלי חיים. בברכת התורה והארץ הרב יהודה הלוי עמיחי
שאלה: בניית מצעים מנותקים בידי ערבים: לפי מה שהבנתי אוצר הארץ משתמש בשיטות מסויימות כדי לקיים כמה שיותר את מצוות שמיטה כהלכתה. אחת השיטות הן לעשות חממות מצעים מנותקים. הבנתי שלפיתוח החממות משתמשים בגוים לעזור לנו לפתח את המצעים המנותקים. איך עושים זאת הרי אנחנו לא רוצים לממן ערבים שפועלים באירגוני טרור?
תשובה: כשם שבונים בתים בארץ גם על ידי נכרים, כן גם בעניין החממות. צריך לדעת שהרבה עובדים הם תאילנדים, פליפינים וכדו'. בברכת התורה והארץ הרב יהודה הלוי עמיחי
שאלה: יום הולדת ביום כיפור: כשאנשים שמעו שנולדתי ביום כיפור אמרו "אומרים שאנשים שנולדו בתאריך זה הם צדיקים". רציתי לדעת האם לאמרה זאת יש מקור?
תשובה: הרמב"ם בהלכות תשובה כותב שצדיק הוא מי שרוב מעשיו מצוות ומעשים טובים. אם כן צדיק תלוי במעשי האדם ולא בלידתו. אמנם יש ספרים שכתבו כי מי שנולד בזמן קדוש ובודאי ביום הכיפורים יש לו נטייה טבעית לקדושה והוא יכל להצליח יותר מאדם בינוני אבל כמובן שסוף הדבר תלוי במעשיו ובהשתדלותו. ואני מאחל לך שתזכי להיות צדקת ותוסיפי ברכה לעצמך ולכל ישראל.
שאלה: יבום מול בית: אשה ששכלה את בעלה ונותרה ללא ילדים חלה על אחי בעלה ליבמה, האח וגם האלמנה מסכימים ליבום, אלא שאשתו מתנגדת למעשה. האם מתבצע היבום בכל זאת או ש בית עדיף על המצוה?
תשובה: אין מצות יבום במקום בית, בכלל לא נוהגים כיום ליבם.
שאלה: לצאת במבטא שונה בקריאת התורה : אני ספרדי. האם אני יוצא ידי קריאת התורה אם בעל הקורא הוא אמריקאי עם מבטא חזק שלא מבטאת ח ע כמו שצריך?
תשובה: רוב הציבור האשכנזי לא יודע לבטא הבדל בין "ח" ל-"כ" ובין"ע" ל-"א, והיות ורוב הציבור כך זה לא פוסל.
שאלה: שם לבתי על שם אמי: אני בחודש שמיני ונושאת בת. אמי בת ה- 56 מצוייה בתרדמת מזה 3 שנים ובחודש האחרון מצבה מתדרדר והרופאים אינם צופים השתפרות, אך גם אינם יכולים להעריך מה יהיה קצב ההתדרדרות. המצב מאוד עצוב, אך אני מנסה להתרכז בילדה שאני נושאת ברחמי ולשאוב כוחות מהשמחה שנשמה חדשה תביא לחיינו. רציתי לשאול האם יש בסיס ביהדות לאמונה של גילגול נשמות (עם המחשבה שנשמתה של אמי תתגלגל לבתי) ושאלה שנייה האם ניתן להעניק את שמה של אמי לבתי אם תוולד בטרם פטירת אמי?
תשובה: אנו מאמינים בגלגול נשמות. אולם ללא רוח הקודש. אי אפשר לדעת מי מגולגל במי. בכל אופן זו שאלה שאין לה חשיבות מעשית. כולם מודים שצריך לעבוד את ה' ביראה ואהבה וצריך שיהיה לנו מידות טובות. לפי האשכנזים בטרם פטירת הקרוב אין נוהגים לקרוא על שם אדם חי. רופ"ש ולידה קלה ומזל טוב.
שאלה: מציאת חרק בקופסת שימורים: אם מוצאים חרק בקופסת שימורים של פירות, האם כל הקופסא בחזקת נגועה ועלי לזרוק את הכל או פשוט להוציא את החרק ולהמשיך לאכול את הכל?
תשובה: אם זה רק חרק אחד, זה אינו ראיה על הכל, אנו אומרים שזה מקרה. אך אם נמצאו 3 חרקים, זה סימן שהכל נגוע.
שאלה: קריאת תהילים בכל יום: קיבלתי ספר תהילים והחלטתי לקרוא כל יום שני פרקים. רציתי לדעת אם לכל יום יש פרק מסויים שצריך לומר ואם יש חוקים מסויימים לגבי קריאת תהילים?
תשובה: אמירת ספר תהילים היא עניין גדול המביא לטהרה ולכן החלטתך היא טובה מאוד והמשיכי בה ואין חשוב כמה מזמורים אומרים בכל יום. בספרי תהילים יש חלוקה לימים למי שמעוניין לגמור את כל ספר התהילים מדי שבוע או לפי ימי החודש כדי לגמור בכל חודש. לפני שאת מתחילה את ספר התהילים תאמרי "יהי רצון" שמופיע בספר התהילים ולאחר כל ספר מספרי התהילים תאמרי את ה"יהי רצון" לאחר אמירת תהילים.
שאלה: השחתת רדיו לשם שמים: עוזרת בית בבית חרדי שאיננה דתיה אוהבת להאזין לכל מיני גלים ברשתות השונות ברדיו. בעל הבית שהוא דתי ואיננו נמצא בעת שהותה בבית הוציא מכלל פעולה את כפתורי הרדיו המאפשרים הזזת התחנות ברדיו ובצורה זאת הרדיו עומד רק על תחנה דתית. האם זו השחתה של הרדיו, והאם נהג נכון?
תשובה: מותר לבעל הבית לעשות כל מה שהוא רוצה בחפציו ובודאי כשיש לו סיבה טובה לכך.
שאלה: שמירת שמיטה בחברת ביוטכנולוגיה: הנני עובד בחברת ביוטכנולוגיה בתחום החקלאות, החברה מבצעת ניסויי שדה. מה הבעיות ההלכתיות שיכולות לקרות ומה אוכל לעשות כדי שחברי לא ייכשלו באיסור שמיטה?
תשובה: ניסויים בשביעית לא התירו אלא במקום שאין מגדלים בו כגון בחול או במיני גללים (רמב"ם הל' שמיטה ויובל פ"א ה"ו). ועל כן הדרך הטובה ביותר היא לעשות את הניסויים בבית ובמצע מנותק, אפשר לעשות זאת בקל. פרטים על הסידור הזה של מצע מנותק וסוגיו תוכל למצוא בספר קטיף שביעית (אפשר לרכוש בטל. 086847325). בברכת התורה והארץ הרב יהודה הלוי עמיחי
שאלה: יום כיפור קטן לנשים: האם נשים יכולות לקיים מנהגי יום כיפור קטן?
תשובה: כן.
שאלה: קדושה בחזרת הש"ץ: מי שהחל לומר שמונה עשרה יחד עם החזן כאשר הם מגיעים לקדושה כיצד ומה עליו לומר בקדושה, האם לענות יחד עם הקהל או לומר יחד עם החזן?
תשובה: יענה יחד עם הקהל.
שאלה: קבורה בטעות בבית קברות יהודי : במידה ובבית קברות יהודי מתגלה שנקבר אדם לא יהודי כגון שאימו לא יהודיה, האם מזיזים את הנפטר ממשכבו?
תשובה: כן.
שאלה: ברכה שאינה צריכה?: אני בחור ספרדי. אם הכנתי כוס קפה ולפני כן אני רוצה לשתות מים ואני מברך ג"כ על המים ברכה אחרונה. האם אני יכול מיד אחרי כן לברך שוב שהכל על הקפה, או שיש כאן ברכה שאינה צריכה?
תשובה: תמתין מלברך ברכה אחרונה עד אחרי שתיית הקפה. היות ואתה יודע שתשתה קפה, ברכת שהכל על המים פוטרת גם את הקפה.
שאלה: הגזמה בחזרה בתשובה: יש אצלנו במשפחה אדם שחזר בתשובה ולאחרונה "התחרד", לאותו אדם יש ארבע בנות בגילאים 9 וחצי, 8 וחצי, 5 ו2. בחצי שנה האחרונה אותו אדם מסרב להכניס גברים מהמשפחה לביתו מסיבות צניעות אף שביתו בו הוא גר הוא בעצם ביתו של חמיו. בדרך כלל גברים לא נכנסים לבד לביתם ותמיד אין מתושבי הבית נמצאים לבדן בביתו. אדם זה נשוי לדודתי, והוא אמר לדודתי השניה שיש לה ילד בגיל שנה וחצי כשיהיה בגיל 4 שלא תביא אותו יותר לביתם אף שהם בני דודים, ובנוסף אותו אדם סובר שלאח אסור להתיחד עם אחותו אף פעם ולכן אף אחד מדודי לא נכנס אליהם ודודתי אף פעם לא בבית לבד כמו שהזכרתי. והחמור מכל כשבזמנים שדודתי השניה נכנסת אליהם הוא מוצא להוכיח אותה בנושאים שונים, אותה ואת אשתו לפעמים, בכעס, וגם כאשר לא יקשיבו לדבריו וינהגו הפוך. אני עצמי חזרתי בתשובה וכל שבת אני הולך לסבי ולסבתי ותמיד בסעודות היינו אוכלים ביחד איתם בדירה הסמוכה אך עכשיו אנחנו לא נכנסים אליהם אף פעם. שאלנו את הרב בן ציון מוצפי על דעתו בנושא מכיוון שבני הזוג מחזיקים ממנו הרבה אך עדיין הבעל נשאר באותה הדעה. מה כדאי לנו לעשות?
תשובה: אם יש אדם גדול בתורה שיכול לשוחח איתו אישית על הנושא הזה אזי זו הדרך המועדפת. אם לא אזי אתם תמשיכו בדרכם ולא תתוכחו איתו על כך. רק תאמרו לו שזו חסידות של הבל ושעבודת ה' היא לא המצאה אישית אלא צריכה להיות עם שימוש תלמידי חכמים. תעודדו אותו שיזכה לשימוש תלמידי חכמים. לפעמים בעל תשובה במיוחד בעניני עריות צריך לנהוג הנהגות שמנקות אותו מכל מיני הרהורים. צריך זהירות בנוגע להארות שנוגעות לחששותיו בעניני צניעות. אולם העיקר הוא שימוש ת"ח.